**Starte og drive en speidergruppe i Norges speiderforbund**

**Et initiativ kommer:**

1. Forbundskontoret sender informasjon, og initiativtaker settes i kontakt med rett krets/korps. De som er aktuelle ledere setter seg inn i hva det vil si å drive en speidergruppe.
2. Initiativtaker og krets (og evt. korps) vurderer sammen om det er grunnlag for å starte en speidergruppe i dette området og med de tilgjengelige ressursene.
   * Hvilke(n) aldersgruppe(r) skal det startes arbeid for?
   * Hvor mange potensielle speidere finnes?
   * Er det nok ledere til å starte opp (og som kan forplikte seg for en periode framover)?
   * Hvor mye speider-/ledererfaring har de aktuelle lederne?
   * Hva er motivasjonen for å starte speiderarbeid?
   * Finnes det sovende eller aktive speidergrupper i området som det er aktuelt å enten blåse liv i eller samarbeide med?
   * Hvilke gruppenavn kan være aktuelle? Avklar med forbundskontoret.

**Når det er bestemt at speiderarbeid skal startes:**

1. Kretsen og/eller korpset oppnevner en mentor for speidergruppa, som skal bistå i oppstartsfasen, svare på spørsmål og støtte lederne.
2. Speidergruppa har et oppstartsmøte (stiftelsesmøte) og vedtar å starte speidergruppe, velger gruppestyre, kasserer og revisor, og hvilket navn gruppa skal ha, samt bestemmer satsene for medlemskontingent for det første året. Det er fint om mentoren kan delta.
3. Stiftelsesprotokoll og registreringsskjema sendes kretsen og evt. korpset for godkjenning/anbefaling.
4. Kretsen sender videre registreringsskjemaet til forbundskontoret, som registrerer den nye speidergruppa og gruppenavnet etter godkjenning fra Speiderstyret.
5. Gruppeleder i speidergruppa får en startpakke fra forbundskontoret med informasjon om speiding, vervemateriell, Speiderboka med mer, samt en bekreftelse på at gruppa er registrert.
6. Speidergruppa er i gang!

**Når speidergruppa er i gang:**

1. Lederne i gruppa planlegger hvilket tilbud som skal gis til speiderne og hvordan det skal rekrutteres medlemmer. Det lages terminlister, budsjett og en plan for å skaffe midler til speidergruppa.
2. Rekruttering og oppstartsmøter for enheten(e). Åpne møter/turer/aktiviteter for dem som er nysgjerrige på hva speiding er?
3. Medlemmene meldes inn i speidergruppa i NSFs medlemssystem.
4. Gruppeleder sender taushetserklæring til forbundskontoret og sørger for å vise politiattest til kretsleder. Og sørger samtidig for at de andre lederne viser politiattest. Gruppeleder registrerer at disse er vist i NSFs medlemssystem.
5. Speidergruppa registreres i Enhetsregisteret og Frivillighetsregisteret.
6. Det åpnes bankkonto i speidergruppas navn. (Send kontonummer til forbundet.)
7. Lederne starter på lederkursene – dersom de ikke har disse fra før.
8. Gruppeleder får informasjon på e-post minst en gang månedlig om frister, aktuelle saker og tips til drift, arrangementer og kurs etc.
9. Etter hvert årsskifte skal årsrapportskjema, årsmelding og regnskap sendes til forbundet.

*Det er ganske mye som skal gjøres i starten. Dersom dere har spørsmål om det som står på denne oversikten, eller lurer på om dere kan gjøre noe annerledes e.l., kontakt forbundskontoret for en prat og en avklaring. Det er mulig å finne løsninger!*